Sazişdə hər zaman olduğu kimi, tərəflərin təminatlarını, qarşılıqlı hüquq və öhdəliklərini tənzimləyən qaydalar, obyektlərdən və torpaqlardan istifadə qaydaları, karbohidrogenlərin qiymətləndirilməsi metodikasını müəyyənləşdirən fors-major halları, sazişin qüvvəsinə xitam verilməsi halları, bütün bu məsələlər öz əksini tapıb. Hər zaman olduğu kimi, podratçı aparılan işləri illik iş proqramları çərçivəsində Dövlət Neft Şirkətinə, yaxud da ki, sazişin o biri tərəfinə təqdim edərək təsdiqləməli və icra etməlidir. Vaxtınızı almayım, başqa sazişlərdə olduğu kimi, burada da bütün məsələlər öz əksini tapıb. Ona görə də təklif edirəm ki, qanun layihəsini dəstəkləyib səs verək, qəbul edək. Sağ olun.